বড়াইগ্রামে সড়কে প্রাণ হারালেন স্কুলশিক্ষক
নাটোরের বড়াইগ্রাম উপজেলায় অটোরিকশার ধাক্কায় মোটরসাইকেল আরোহী আবদুল বারী নামে এক স্কুলশিক্ষক নিহত হয়েছেন। এ সময় আহত হয়েছেন আরও এক শিক্ষক।







বুধবার বেলা ১১টার দিকে বনপাড়া-হাটিকুমরুল মহাসড়কের ফিডার রোডে বনপাড়া পাটোয়ারী ফিলিং স্টেশন এলাকায় এ দুর্ঘটনা ঘটে। 




নিহত আবদুল বারী বড়াইগ্রামের আগ্রান গ্রামের মোজাম্মেল হোসেনের ছেলে। আহত আবু জাফরকে রাজশাহী মেডিকেল কলেজ হাসপাতালে ভর্তি করা হয়েছে। হতাহতরা আগ্রান উচ্চ বিদ্যালয়ের শিক্ষক। 
বনপাড়া হাইওয়ে থানা পুলিশের উপপরিদর্শক আনোয়ার হোসেন জানান, দুই শিক্ষক মোটরসাইকেলে আগ্রান থেকে স্কুলের দাফতরিক কাজে বনপাড়ায় যাচ্ছিলেন। 
পথে বনপাড়া এলাকায় একটি অটোরিকশা তাদের মোটরসাইকেলকে সামনে থেকে ধাক্কা দেয়। এতে ঘটনাস্থলেই আবদুল বারী নিহত ও বাইকে থাকা অপর আরোহী আহত হন।

নাটোরের বড়াইগ্রাম উপজেলায় অটোরিকশার ধাক্কায় মোটরসাইকেল আরোহী আবদুল বারী নামে এক স্কুলশিক্ষক নিহত হয়েছেন। এ সময় আহত হয়েছেন আরও এক শিক্ষক।